Z A P I S N I K
7. sjednice VMO Donje Svetice održane  u ponedjeljak 24.11. 2021. u 18 sati.

 u prostorijama mjesne samouprave Mjesnog odbora Volovčica, Kriška 20.

Prisutni članovi vijeća:

1. Valentina Bedeković

2. Goran Radovanović

3. Davor Nikolić

4. Mirko Tomić

5. Dijana Požgaj

6. Filip Marić

Odsutni članovi:

1. Milena Žganjer

Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice

pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 6. sjednice na razmatranje.
Jednoglasno se prihvaća zapisnik.

Na prijedlog predsjednice ,Vijeće jednoglasno utvrđuje

D N E V N I     R E D:
1. Aktualna komunalna problematika,
            2.   Razno: izvješća, pitanja i prijedlozi.
1. Prostor za VMO Donje Svetice 

                                                         Zaključak
o potrebi osiguravanja prostora za rad Mjesnog odbora Donje Svetice

Mjesnom odboru Donje Svetice potrebno je trajno rješenje pronalaska višenamjenskog prostora za rad koji bi bio u  vlasništvu Grada Zagreba i to u samostalnom objektu ili u sklopu stambeno-poslovnog objekta. 

Obrazloženje:

Idealno bi bilo da se prostor smjesti u novom dijelu MO, na području između Ulice Vjekoslava  Heinzela i ulice Donje Svetice, jer smatramo da je potrebno da u tom dijelu grada bude više javnih sadržaja, a višenamjenski prostor s društvenom dvoranom, koji bi se osim za potrebe rada Vijeća MO-a davao na korištenje udrugama i za razna društvena događanja -  poput predavanja, kazališnih predstava, radionica i video-projekcija, bio bi izvrstan za to.

 Molimo da Vijeće Gradske četvrt Peščenica-Žitnjak uzme naš prijedlog u razmatranje.

.

Zaključak je prihvaćen jednoglasno.

Što se tiče privremenog rješenja, poput najma prostora u Domu umirovljenika, smatramo da to nije potrebno ako ćemo razmatrati trajno rješenje iz zaključka i da do tada možemo koristiti prostor MO Volovčica u Kriškoj. 

2. Zeleni koridor (bivša pruga):
Z A K LJ U Č A K

o zelenom koridoru na prostoru bivše pruge između 

Ulice Vjekoslava Heinzela i ulice Donje Svetice

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da zeleni koridor na prostoru (bivše pruge) bude koridor koji će spajati Ulicu grada Vukovara i Planinsku ulicu, s biciklističkom i pješačkom stazom, sa sportskim igralištima, parkom i parkiralištem (koje ne zauzima puno mjesta-podzemne ili nadzemne garaže) sve po standardima zelene infrastrukture.

· GČ radi na tome da uzme to u zakup od HŽ-a.
Svi su vijećnici za, osim vijećnika Mirka Tomića, koji je suzdržan. Zaključak je prihvaćen.
Sjednica završava u 19 sati.
Predsjednica

    VMO Donje Svetice

    Valentina Bedeković,v.r.
.

Zagreb, 24. studenoga  2021. 
